## El Circuit Ricardo Tormo celebra, este cap de setmana, l’Iberian Racing Festival

*** Els aficionats tenen entrada lliure a la tribuna de boxs i al pàdoc del circuit
* La valenciana Nerea Martí es troba entre els candidats a la victòria en la categoria de Supercars**

El Circuit Ricardo Tormo celebra, este cap de setmana, l’Iberian Racing Festival. Una reunió d’automobilisme amb cinc categories: Iberian Supercars, Monoplaces, Grup 1, Clàssics dels 80 i Resistència d’Històrics.

La categoria reina del cap de setmana serà, sens dubte, la dels Iberian Supercars, un certamen que ha reunit 46 participants inscrits, el més destacat de l’automobilisme de Portugal i Espanya amb superestportius com els Porsche 911 Cup i els Cayman CS, els Toyota GR-Cupra GT4 Evo, els Mercedes AMG GT4, els Aston Martin Vantage AMR GT4, els Gineta 655, els Ligier JS2R, els McLaren i els BMW M4 com el de la valenciana Nerea Martí i el seu company José Manuel de los Milagros, que partixen entre els favorits per a les dos carreres que tindran lloc este diumenge.

En la categoria Single Seaters, es reuniran monoplaces de diferents categories en dos carreres programades dissabte a la vesprada i diumenge al matí.

Els cotxes clàssics tindran un gran protagonisme en l’Iberian Racing Festival, amb tres categories en funció de l’època en la qual va ser construït l’automòbil. Grup 1, per als turismes esportius clàssics; Historic Endurance, amb carreres de resistència per a cotxes clàssics, amb 34 inscrits, i, finalment, la carrera dels 80 amb vehicles d’aquella dècada.

Els aficionats tindran l’oportunitat d’accedir de manera gratuïta tant a la tribuna de boxs com al pàdoc del circuit.

Fecha: 12/09/2025